text: Rødekro Svømmehal fejrer genåbning med gratis adgang for alle
  28 juni 2017 kl. 09.57
  Den 17. marts 2016 blev omkring 50 gæster i Rødekro Svømmehal og Sundhedscenter evakueret. Nogle tekniske undersøgelser viste, at taget var i fare for at styrte samme. Taget er nu lavet, og svømmehallen klar til igen at modtage besøgende.
  Omkring 50 brugere af Rødekro Svømmehal og Sundhedscenter blev den 17. marts 2016 evakueret, efter en teknisk gennemgang af Sundhedscentret i Østergade viste, at taget var i fare for at kollapse.
  Badende gæster og brugere af sundhedscentret bedt om med det samme at forlade bygningen. 
  Få dage senere genåbnede sundhedscentret, mens svømmehallen forblev lukket.
  Under reparationen af taget viste det sig, at det ikke var så medtaget som først troet, men svømmehallen har af sikkerhedsgrunde været lukket, indtil taget nu er blevet ordnet. 
  På lørdag den 1. juli klokken 10 genåbner bassinerne, og det hele fejres med gratis adgang og en forfriskning til alle badende gæster.
  
  
  